વરેડું પણ સૂતળી, કાથી કે સૂતરનું બનાવવામાં આવે ! સૂતળીને ગામાના વહોળામાં કે તળાવમાં પકવવામાં આવે અને પછી એનાં છાંટા ઉતારીને એને વણવામાં આવે. આવાં રાંઢવા (દોરડા) વણવાં એમાં પણ કારીગરી જોઈએ ! વરેડું આમળતાં આમળતાં વણાતું જાય, વણતા વણતા ચડી જાય નહી એની કાળજી રાખવામાં આવે. જો ચડી જાય તો એની આવરદા લાંબી ના રહે. વરેડાનો ગળપાશો કરવો એ પણ એક પ્રકારની કરામત જોઈએ. નહીંતર ઘૂણિયો ધડો સીધો જ કૂવાના તળિયે જઈને ઊભો રહે.